E

- EBEMELI - Alsó-Tisza - eb emeli; alkalmasint a ráczságra czélozva, mert mint restségre hajló nép valósággal halászva "lopja a napot"; l. Ághegyháló.

- EBHAL - Karád - Umbra canina Mars.

- EBHAL - Grossinger - Cottus gobio L.

- EB HAL - Ujfalvi-Szikszai XVI. század - piscis capitosus, mugil; alkalmasint a mai Mugil capito, tengeri pérhal.

- EBIHAL - P. K. - Umbra canina Mars. Tihany.

- EGÉRFOGÓ - P. K. - Squalius dobula L. Duna m. Ercsi.

- EGÉSZBÓNÉ - Tisza-Abád-Szalók - l. Öregháló. A Bóné hibás alkalmazása.

- EGRI - Földi János - Phoxinus laevis AG. Eredete nincsen adva.

- EGRIHAL - Phoxinus laevis AG. Erdővidék, Olt vizei.

- EGRI PONTY - Phoxinus laevis AG. Udvarhely megye vizei.

- EGYHAGYÁSÚ - Bodrogköz - az a varsa, melynek csak két kávája és egy vörcsöke van; tehát a "hagyás" két abroncs köze s innen 3-5-6 hagyású.

- ÉKCSONT os sphenoideum.*

- EKECSONT vomer.*

- ELAKADOZIK - Szeged - beléakadozik pld. a katkáról "elhányjuk, mert mindönbe elakadozik."

- ELÁZOTT - Csongrád - a régi beivódott s azért lusta járású hajó.

  782

- ELBOCSÁTJA - Miskolczi Gáspár - a ponty az ikráját.

- ELDOBNI - Agárd - a háló zsákját a vízbe vetni; így: "mikor a zsákot eldobta, kanyarodni kezd."

- ELEJE - Balaton, tihanyi őshalászat - a tihanyi halászfelekezetek feje; pld.: a Selyemtársaság Eleje = kormányosa, bírája.

- ÉLÉSKESZEG T. Sz. Szeged - apró Abramis és Alburnus fajok; leginkább a csali (Köder) értelmében.

- ELÉVŰLT HAL - Tata - vénhedt ponty, melyet tenyésztésre használnak; 7-12 kilo súlyú, igen vén darabok, l. Anyaponty.

- ELFEKSZIK - Agárd - a csuka a zsombékok közt, azaz: veszteg állva lesi a prédát: a német: "Hecht in Gelege."

- ELFOGY - Szeged - a háló, azaz: egészen ki van vetve.

- ELIGAZÍTANI - Tihany - a czibékkel, annyi mint: elverni, megrakni, a halász-articulus rendelése szerint büntetni; rendszerint a saját czibékjével igazítják el: l. Czibékvágás.

- ELKÖTIK A VIZET - Körös mentén - az őrhálóval a medret átfogják, hogy a hal ne menekülhessen, l. Akadótörés, Őrháló, Rácsháló, Vészlés.

- ÉLŐ-ÉR - Arteria.*

- ÉLŐBÁRKA - Komárom - kis halászatnál szereplő kis bárka.

- ELŐHOMLOKCSONT - os praefrontale.

- ELŐRE PEDZŐ, a horog, ha a hegye a szárhoz képest nincsen oldalt kihajtva (LIMERICK).*

- ÉLŐ VIZ - általánosan - a melyben a hal jól érzi magát. Levegővel kellőképen érintkező víz.

- ELRAKNI - Agárd - a fogásra felszerelt horgokat a maguk helyére kötözni, l. Kikötni.

- ELSŐKŐ - Szolnok - l. Pallókő.

- ELSŐ LEGÉNY, - Komárom - a ki a ladik orrán húz.

- ELSŐ ÖVEDZŐ - Záhony - a felső Tiszán a halászbokor két első legénye.

- ELSŐSZÁRNY - Kopácsi - a hal hónaljúszószárnya (p. pectoralis).

- ELSŐ VERSIK - Karád - a több hagyású varsánál az első vörcsök; l. Vörcsök.

- ELTILTANI A VÍZRŐL - Keszthely - a régi czéhszabályban, annyi, mint a halászattól eltiltani.

- ELVERNI A HALAT - Kuthy - elriasztani.

- ELVESZETT A JÉG - mondja a balatoni őshalász, mikor a jég már elolvadt.

- EMELGETŐ HÁLÓ - Székelyföld - l. Ághegyháló.

- EMELŐ - Szentes - l. Ághegyháló.

- EMELŐ HALÁSZ, a villikkes, ághegyes kullogó stb. halász.*

- EMELŐ HALÁSZAT, a villikkel, ághegyhálóval és rokonaikkal való halászat.*

- EMELŐ JEGES HALÁSZAT, az a melyet emelő hálóval a jég alatt űznek.*

- ENYHE - D. K. - árnyék; PETÉNYI így jegyezte le a szegedi halász mondását: "A Pumaharcsa tőkében, faenyhében lakozó, szilvaéréskor kijáró, - rövidebb, vaskosabb stb."

- EPERLÁN - Szirmay Andr. - Osmerus Eperlanus L. a magyar vizekre csak ráfogva.

- ÉR - általánosan - a síkságon lassan folydogáló kisebb vizek; de a források kifolyásai is, a míg nem mennek patakszámba.

- ÉRDEGELNI - Miskolczi Gáspár - megérni, fölnevekedni.

- EREGEL - B. Szabó Dávid - a potyka a parthoz, azaz: lassan közeledik.

- ERESZKEDNI - Tápé - a ladikkal pld. a harcsa helye felé ereszkedett.

- ERESZTENI - Balaton-Füred - l. Kísérni alatt.

- ERESZTŐ (HÁLÓ) - Balaton - öreges szemű, finom fonalból kötött háló; 40 méterig hosszú, 1.5 méterig mély, melyet kövelőkkel elsülyesztenek s gyékény pótákkal függőlegesen tartanak; 10-20 ilyen háló egymásmellé kötve egy rend s helyét a vízszínén az őr vagy kaczér jelezi. A fogásra nézve l. Átolja és Pamukháló.

- ERESZTŐHÁLÓ - Máramaros, Visk - tulajdonképen Öregháló. Három darabból való, mindenik darab 12-14 m. hosszú; a két szélső darab islégből kötve, öregszemű, a középső darab czérnából való, aprószemű. Részei: Halászóbot, Terebuga, Hálóbél, Pallóka, Kótis, l. azokat.

- ERESZTŐ LÉK - Balaton - a főlék, a melylyel a hálót beeresztik; l. Bedöntő.

  783

- ERESZTŐS PART - Tisza mentén - a már nem lankás, de még nem is meredek part.

- ERETSÉG - Szalárdi Siralmas Krónikája - vízeres vidék.

- ÉRZŐ LIKACS, a halak hatodik érzékének nyílásai a hal felén.*

- ESPÁRGA - Felső-Rákos - minden erősebb, halászszerszámhoz tartozó zsinór, pld.: "ónra való espárga", a rokolya hálón.

- ÉTETŐ MASZLAG - Janua 1729 - hibásan csalinak (esca) magyarázva.

- EUREN - 1213-ban - "cum tota tertia parte voraginis, quod vulgo Euren dicitur". Nyilván örvény, mely mindig jó halashely.

- ÉVAKESZEG, Abramis vimba LIN.

- ÉVAHAL - P. K. - Abramis vimba L. Duna, Ercsi.

- EVEDZŐ - Komárom - a csónik, ladik, hajó hajtására szolgáló szerszám; van mankója, nyele és tolla.

- EVEDZŐ - Hegykő - itt a tolórúdat nevezik evedzőnek.

- EVEDZŐ-SZÁRNY - Miskolczi Gáspár - a hal úszószárnya.

- EVICZKÉL - általánosan - a hal; játszva úszkál. Kis gyermekről is mondják, mikor a fürdőben pocskol: "eviczkél mint a hal".

- EVSÉG - Máttyusnál - a halból készített Garum csípőssége. "A Garum a halak beleinek sóval egybeolvadt evsége vala"; nyilván a mai kaviár hivatásával bírt; de a Scomber-ből készűlt.

- EZÜSTÖS BALIN, Blicca argyroleuca HECK.*

- EZÜST SZEMLING - Szirmay Andr. - Salar Schiefermülleri VAL. a magyar vizekre csak ráfogva.