R

- RAAK - Ujfalvi-Szikszai XVI. - Gamarus, squillae cancer; nyilván a Squilla illantis tengeri rák, mely az Adria környékén eledel.

- RAAK LABAI - Ujfalvi-Szikszai XVI. sz.- chelm.

- RÁÁLLANI a szerszámra - Tihany - egy a bokorból kilépett tag helyét a kötelezettségekkel együtt elfoglalni, elvállalni. A tíz emberből álló bokor szerszáma ugyanis minden év Szt. György napján megbecsültetik; a főösszeg tíz emberre van felosztva;

  823

  pld. az egész szerszám 250 frtot ér, esik egy tagra 25 frt, tehát az időközben ráálló, a 25 frtot a kilépőnek vagy örököseinek megfizeti.

- RÁCSA - általánosan - abroncsra alkalmazott háló; rákra való; 30 cm. átmérőtől 1.5 méterig (Komárom); sokszor merőben fűzfaháncsból kötve (Kis-Majtény).

- RÁCSÁZÓ - Szeged - a rákot a rácsával fogdosó halász.

- RÁCSHÁLÓ - Szeged - legerősebb és legsűrűbb hálórész, a melybe a halat beszorítják.

- RÁCZ PENDELY-HÁLÓ - Duna mentén - igen nagy, kerek vetőháló, melyet azonban nem vetnek, hanem lassan kiterítve csónakrúl lebocsátanak; szerkezete nagyban a vetőhálóé; l. azt.

- RAGADOZÓ HAL - Miskolczi Gáspár.

- RAGADOZÓ ŐN, Aspius rapax AG.*

- RAGADOZÓ KÜSZ - P. K. - Aspius rapax L. A Duna némely pontján.

- RAGADOZÓ PONTY - Szirmay Andr. - Aspius rapax AG.

- RÁHÁNYNI - Csongrád - a hálótűre a fonalat.

- RÁKÁSZÓ - Komárom, l. Rácsa.

- RÁKERÍTENI - általánosan - a húzóháló nyargaló apacscsával valamely pontra kört vágni pld. a kótára (Balaton, látott hal).

- RÁKERÍTENI - Tihany - pld. a gardára; úgy mondják, mint a vadász a lövésről: rálőtt a nyúlra.

- RÁK-KAS - Székelyföld - l. Rácsa.

- RÁKLÁB - Komárom - a vető vagy pendelháló zacskóinak szélét tartó kétágú rövid fonal.

- RÁKLÁB - Felső-Rákos - a rokolyaháló kellő közepét, illetőleg csúcsát alkotó kétágú fonalak, a melyek a pórázban egyesülnek.

- RÁKLÁB ZSINEG, a marázsahálót a czötkényparához kötő zsineg.*

- RAKNI - Balaton - az eresztő hálónak elhelyezését mondja, így: az eresztőhálót a Balatonon keresztbe (az az szélmentében) rakják.

- RAKODÓ - Csanád - így: halászbárka-rakodó, azaz: kikötőhely, pld.: Decsi halászbárka-rakodó, Tolnában Décs község mellett.

- RÁKVARSA - Székelyföld - l. Rácsa.

- RÁMAHÁLÓ - Székely-Keresztúr - l. Regyina és Tükörháló. Itt a vezető v. marázsahálón így; l. Vezetőháló.

- RÁNCZIHÁLÓ - Székelyföld - l. Bokorháló.

- RÁNTÓRÚD - Uj-Székely - a közhálón a káta v. segg igazgatására való.

- RAPPI HÓHÉR - Perca fluviatilis - L. Varbó (palócz). Sügérnek is mondják. Rappi hóhér azért, mert régente egy rappi ember ezt a halat ette, szálkája a torkán akadt meg s az ember megfúlt. (Moháry Gyula varbói plébánus tudósítása.)

- RÁSPÓ - Agárd - l. Bognár.

- RÁSPÓHAL - H. O. - Aspro vulgaris L. Szolnok.

- RÉ - sok helyen - rév, gyakran tanyanév is.

- RÉF - Szolnok - l. Réfólom; az apatini sváb halászoknál "zusammen reffeln"; innen a magyar is.

- RÉFÓLOM - Komárom, Budapest - az öreghálónak vannak egyes darabjai, a melyek leoldhatók, mikor a hálót a vízhez képest rövidíteni, illetőleg hosszabbítani akarják; az egyes daraboknak egymáshoz való toldása a "Réfólom", l. Réf és Gyűrőczérna.

- REGYINA - Szeged - l. Tükörháló; a latin "rete" "retina."

- REGYINÁS TAPOGATÓ - Algyő - kettős tükör között léhéssel felszerelt, négy kávás tapogató.

- REKESZ - Komárom, Budapest - a bárka egyes osztályai.

- REKESZ - Ujfalvi-Szikszai XVI. század - a szegye és vesz-szel együtt excipula.

- REKESZTENI - általánosan - vejszét, csík-gátat állítani; innen "rekeszteni mén."

- REKESZTENI - Derczen - "rekeszteni mén" itt azt jelenti, hogy lábót vagy rekesztést vagy csikgátat megyen csinálni; leginkább tavaszkor.

- REKESZTÉS - Derczen - l. Lábó.

- REKESZTŐ HALÁSZ, a czégés, vejszés, varsás halász.*

- REKESZTŐ HALÁSZAT, a czégével, vejszével, varsával űzött halászat.*

- REKESZTŐ HÁLÓ - Algyő, őshalászat - őrháló; l. Őrháló és Vészlés.

- REKESZTŐ JEGESHALÁSZAT, a jegen, illetőleg jég alatt űzött rekesztő halászat.*

- REKKEN - Nádasdy Tamás lev. - a Lékán

  824

  épített pisztrángos tóról szólva; nyilván egy a német "rechen" szóval t. i. a tó zsilipjén levő gereblyeszerű rostély, mely a vizet átbocsátotta, de a hal szökését megakadályozta.

- RENGŐ - Szatmár - l. Ághegyháló.

- RÉPAHAL - BIELZ A. - Aspro vulgaris CUV. Erdélyi részek.

- RÉT - általánosan - mocsaras, lápos tavas hely, mely halászatra is alkalmas; a német Ried.

- RÉTES - Agárd - mikor a hálót nem jól szedik s az összecsavarodva jön ki.

- RÉTES HELY - Szeged - a folyó árterének sekély helyei, a hol a tapogatóval halásznak: l. Rét.

- RETESZ - Saród - a bárka záró vasa.

- RÉTI CSIK - Cobitis fossilis L.*

- RÉTI CSIK - P. K. - Cobitis fossilis L.

- RÉTI DURBINCS - H. O. - Perca fluviatilis L. Szolnok.

- RETKE - Fáy-féle szakácskönyv XVII. század alkalmasint a Salmo Hucho L. a németből véve, hol a Salmo umbla L. neve: "Rötel, Röteli, Rötele."

- RÉTSÉG - általánosan - folyók és mocsarak ártere, mely nádat terem s halászható vizeket is tart; l. Rét.

- RÉZ CSERKE, vékony rézdrótból sodrott cserke.*

- REZSINA - Szentes, kőrösi halászok - l. Regyina és Tükör.

- RÍ - sok helyen - l. Ré.

- RIADÁS - Balaton - a jégnek nagy mértéken való, dörgő meghasadása, l. Jégriadás és Riadó; népiesen rianás.

- RIADÓ - Balaton - a jégrepedés, melyet a riadás okozott. A Tájszótárban megvan.

- RIBAHAL - szerzőknél - Umbra canina Mars. Ryba tótúl = hal, tehát halhal. Rosz gyűjtőtől való; gúnynév, a melylyel az ügyefogyott, bamba gyereket illetik H. O. - Saród. Göcsejben az Alburnus lucidus HECK.

- RIANÁS - népiesen - l. Riadás.

- RIGYA - Agárd - ritkás nád.

- ROHANÓ VÍZ - általánosan - igen gyors folyású, romboló víz.

- ROHONCZ - Pinnyéd - l. Rohony és Vezér.

- ROHONCZLIK - Pinnyéd - l. Áglik.

- ROHONG - Győr - l. Vezér.

- ROHONY - Fertő tava - l. Vezér.

- ROHONYLÉK - Fertő tava - l. Áglik, Hajtólék, Sorlék.

- ROHONYOS - Agárd - l. Vezeres.

- ROKOLYAHÁLÓ - Székelyföld - l. Vetőháló, avval a különbséggel, hogy a szélén táskák vannak. Ez az ősrégi amphiblestron; dívik a Kaspi tengeren is.

- RÓNA - Ecsedi láp, északi rész - víztükör.

- ROSTA-CSONT - os ethmoideum; l. szagolócsont.

- RÓVÁS, a halász mérlegen az a felosztott, róvott vasrúd, a melyen a mérő-körte jár.*

- RÓZSAHAL - Komárom - Barbus fluviatilis AG.

- RÓZSA MÁRNA, Barbarus fluviatilis AG.*

- RÖJTŐ - Balaton-Füred, l. Bárka; Rütő.

- RŐZSÖNY - Hegykő - az a kampós rúd, a melylyel a rohonyt lékről lékre hajtják.

- RÚD - Velencze - sima rúd, a ladik tolására.

- RUDAS - Bodrog-köz - jég alatt való halászat, l. Vezeres.

- RUDBAK a nagy-dobronyi őrösháló rúdján levő kampó, a melybe a háló be van fogva.*

- RÚD ELEJE - Tihany - a vezér csúcsrésze; fenyőfából való; l. Vezér.

- RÚDFORDÍTÓ, l. Fordító.*

- RÚDHAJTÓ - Balaton, tihanyi őshalászat - l. Vella.

- RÚD HÁTULJA - Tihany - a vezér vastagabb vége; fenyőfából való; l. Vezér.

- RÚDKÖTÉL - Bodrogköz - a melyen a téliszákot lebocsátják; l. Téliszák.

- RÚD KÖZEPE - Tihany - a vezér középső része; kemény fából való, mert ezt éri leginkább a rúdhajtó csáklya vagy vella.

- RÚGÓFA - Komárom - l. Lábvető.

- RŰTŐ - Keszthely - vesszőből font haltartó (rejtő, röjtő), l. Vesszőbárka.

- RÜTYŐKE - T. Sz. Horváth Zsigmond - Balaton vidéke; alkalmasint Alburnus lucidus HECK.