L

- LÁB - Bodrogköz - a bokorháló két kávája; Komáromban a hálókötőtű alsó, kivágott vége; általánosan a pántoknál a beakasztó horog.

- LÁBAS czölöpépítmény - H. O. - olyan, a mely a parttól távolabbra esve, szabadon kiálló czölöpökre volt építve. *

- LÁBASHOROG - Csongrád - kabakhoz kötött, tehát úszó horog; l. Lábóhorog.

- LÁBFA - Csongrád - l. Lábvető, Rúgófa.

- LÁBMETTŐ - Bodrogköz - l. Lápmetsző, itt ezt a szerszámot a jég alatt való halászásnál a vezérrúd hajtásra használják.

- LÁBMETTŐ LEGÉNY - Bodrogköz - rúdhajtó a jég alatt való halászásnál; l. Vezeres.

- LÁBÓ - Nagy Bereg - czölöpsorok közzé gyepből és zsombékokból vert keskeny gát; legtöbbször könyökösen futó s a könyökökben "kashelyekkel"; l. Kashely. A lábó különben a csíkász közlekedési útja is.

- LÁBÓHOROG - Tápé - gyönge czérnával kikötött kabakhorog; a horogra kerűlt hal a czérnát elszakítja s addig nyargal a kabakkal, míg kifárad; a halász a kabak nyomán találja meg a prédát; l. Lábashorog.

- LÁBVETŐ - Komárom - az evező padok előtt levő, keresztbe alkalmazott dorong, melyben a húzó legény lábát megveti, hogy egész erővel evezhessen; l. Rúgófa.

- LÁBVETŐ - a kullogó keresztfája, a melyen a halász lábait megtámasztja. *

- LADIK - Komárom - halászhajó. MIKLOSICH szerint a szláv ladijka. Kétséges, mert leginkább a deszkából ládaszerűen összerótt alak viseli e nevet.

- LAFTOLÓ HÁLÓ(val halászni), - Komárom - s hálót nem a partra, hanem csigával s hajóba húzni; l. Laptoló háló.

- LAFTOLNI - Komárom - a háló elakadásánál tartóztatva evezni; l. Laptolóháló.

- LÁGY HAL - általánosan - az olyan hal, a mely s szárazra kivetve hamar hal meg s romlásnak indúl, pld.: a pisztráng, galócza stb.

- LÁGYSZÁRNYÚAK - Malacopterygii, mint alrend.*

- LAJFÁNT - Komárom - erősebb fonal, a háló állítása körül; nyilván a német "Leinfaden". Leginkább a szétbontott kötélnek (Leine) egyik fonala.

- LAJT - Szeged, Komárom, Tata - kerékre alkalmazott hosszú, lapos hordó, melyben vizet hordanak, de halat is szállítanak; Komáromban az a fedeles kád is, a melyben az élő halat targonczán a piaczra szállítják.

- LÁNAKESZEG - H. O. - l. Lánna keszeg. Bodrog mentén.

- LÁNCZLÉK - Bodrogköz - Hajtólyuk a jegen; l. Lánczosrúd.

- LÁNCZOSRÚD - Bodrogköz - hosszú rúd, a végén reászegezett lánczczal. A téli szákkal való halászáskor evvel hajtják a halat.

- LANKÁS PART - általánosan - mely igen lassan ereszkedik a vízbe.

- LÁNNAKESZEG -- Pelecus cultratus L. Bodrogköz.

- LÁP - Ecsedi láp tája - az ingó, de járható rész, a melybe a lápkútakat metszik; különben a rengeteg mocsárvilág egéssze is.

- LAPÁT - Velencze - kissé kivájt lapát, mely evezésre és vízkihányásra is szolgál.

- LAPÁTKESZEG - P. K. - Tiszaföldvár. Abramis brama L. adult. H. O.

- LAPFORMA HALPÉNZEK - squamae placoidae.*

- LÁPIBOT - Börvely - villásvégű bot, melylyel a csíkász az ingó lápot vizsgálgatja, hogy biztosan léphessen.

- LAPICZKA - Keszthely - a horog lapított része, a melynél fogva a talpallóhoz (cserke, pekle, patony) kötik.

- LAPICZKA - Keszthely - l. Bécze.

  809

- LAPICZKÁS FOGAK - dentes scalpriformes.*

- LÁPI PÓCZ, Umbra canina MARS.*

- LAPISKA - H. O. - Abramis Brama L. Bódva mentén, Komjátiban; így "lapiska vagy p..afedél".

- LAPISTYÁN - Balaton - Rhodeus amarus AG. biztos.

- LAPKÓ - Schmidt Sándor - Abramis Brama L. Szendrő.

- LÁPKÚT - Börvely - az ingó lápon a természetes vagy a lápmetszővel kivágott kis tükrök, a melyekbe a csíkkasokat beállítják, hogy a levegőre felszálló csíkok betévedjenek.

- LÁPMETSZŐ - Börvely - félholdalakú, a nyélhez keresztbeálló vágó szerszám, a melylyel a lápkútakat kimetszik.

- LAPOCZKA - os scapulare.*

- LAPOCZKA - Felső-Rákos - l. Bécze.

- LAPOCZKA - Szolnok - félzsindely nagyságú, vékony deszka, melyet pös helyett az inra kötnek.

- LAPOCZKAFA - Miskolcz - l. Bécze stb.

- LAPONYA - P. K. - Rhodeus amarus AG. kétes név.

- LAPOS DÉVÉRKESZEG - P. K. - Abramis ballerus L. Szatmár.

- LÁPOS HELY - Komádi - a hol a növényzet a vízen takarót alkot. Csíkfogásra alkalmatos; l. Láp.

- LAPOSKA - H. O. - Abramis brama L. Máramaros megye.

- LAPOS KESZEG, Abramis Ballerus L.*

- LAPOSKESZEG - H. O. - Abramis brama L. Berettyó-Ujfalu.

- LAPOSKESZEG - Körös mentén - az Abramis fajok.

- LAPTÁR - Balaton - kisebb ladik, a melyen a segédszemélyzet foglal helyet; a fogott halak fölvételére szolgáló láda s a vontató kötelek is ezen vannak elhelyezve. A Balatonon éles orrú, mély járású; különben általánosan is ez a neve, egy kivétellel, l. Laptató.

- LAPTÁRHÁM - Szolnok - a laptáros farhámja.

- LAPTÁROS - általánosan - a halászbokornak az az embere, a ki a partra való halászáskor a parton marad s az egyik apacsot a part közelében megtartja, míg a többi a ladikon beevez, kiveti a hálót, kerít s a másik apacsot kihozza a partra. A laptáros igen kemény munkát végez.

- LAPTÁROS APACS - Csongrád - az az apacs, a melyet a laptáros a part közelében tart.

- LAPTATÓ - Baja - l. Laptár.

- LAPTOLÓHÁLÓ - Komárom, Budapest - berendezése olyan, mint a léhés vagy öreghálóé; de csak 70 m. hosszú, 12 m. széles. A folyó közepén halásznak vele. Kivetéskor az egyik apacsot dézsa vezeti, a kerítést a ladik végzi, mely a dézsa után iramodva azt könnyen eléri.

- LÁPVÁGÓ - Derczen, Nagy-Bereg - kurta kasza, hasonló a magyar velenczei gyalázkához; a vész tisztítására való.

- LÁTOTT HAL - Tihany - kizárólagosan Tihanyban, őszkor dívik, a mikor a gardahal - Pelecus cultratus - nagy tömegekbe verődik, a melyek a félsziget csúcsairól láthatók. A hegyenjáró jelekkel igazgatja a versengő halászhajókat; l. Hegyen járó.

- LAZACZ - közhasználatban - Trutta Salar L. Népies magyar elnevezése nem lehet, mert csak az Északi-tengerbe szakadó folyókban él, nálunk a Poprádban, melynek vizét magyar szigony nem vágja, magyar háló nem járja. GALGÓCZI-nál (1622) megvan; lengyelül: Losoš.

- LAZACZ - Ujfalvi-Szikszai XVI. sz. - Salmo, esox. Az Orbis pictus (1708) a semlinggel egyértelműnek veszi.

- LÁZÁCZ (sic!) - Janus 1729 - Trutta Salar.

- LAZACZFÉLÉK - Salmonidei, mint család.*

- LAZACZ PISZTRÁNG, Trutta Salar L.*

- LEÁNY KONCZÉR, Leuciscus virgo HECK.*

- LEÁNYHAL - Nyelvőr és H. O. - Leuciscus virgo HECK. Győr.

- LECSERLECS - H. O. - Acerina cernua L. Komádi, l. Lezsér.

- LEERESZTŐ VÉK Kopácsi - l. Bedöntő.

- LEGEL - Tata - a ponty, mikor a tó fenekén tenyésző növényzetet tépi. Szegeden ugyancsak a ponty a "földmorzsákat" legeli a "szirtok" tövén; l. Szirtok.

- LEGYES HOROG, kis kosztos horog, a melyre legyet húznak; apróhalra való.

- LÉHÉS - általánosan - a fonal, a melyből a hálók kötve vannak; de sok helyen az

  810

  öregháló maga is, mely tavakon zsákos - gyalom - folyókon csak ritkán az. Igazi halászneve öregháló - 600 méterig hosszú, 24 méterig mély - a Balatonnál néha "húzóháló" is; Csongrádon a megtöltött hálókötőtű is "léhés".

- LÉHÉS FÖLE - Komárom - a parás ín; l. azt.

- LÉHÉSHAL - Agárd - az a hal, mely a háló kátáján kívül a léhésben megnyaklott; az osztalékon felül a halászlegényeké: "a részen kívül jutott egy kis léhéshal is". Osztásra csak az jut, a mely a kátában fogódzott.

- LÉHÉS INA - Komárom - az ólmós és pősős kettős in; l. Alin.

- LÉHÉSSZEDŐ - Csongrád - az a két legény, a ki a hálónak a hajóba való betakarításakor a tulajdonképeni hálórészt szedegeti, öblítgeti, belőle a gazt kirázogatja; I. Gazember.

- LEJSZA - Latorcza mentén - l. Vejsze; egyebütt csak a terelő, illetőleg rekesztő nád vagy vesszőfalazat.

- LEJSZAFŰ (FŐ) - Latorcza mentén - l. Fej, Kürtő.

- LÉK - Balaton - a jég alatt való halászatnál az az apró lyuk, a melyen át a háló vontató köteléhez kötött rúdakat előre tologatják; l. Áglik, Sorlék, Vék.

- LEKELNI - Bodrogköz - a jeget halászás czéljából kilyukasztani, l. Vekelni, Vekelő, Föllekelni, Jegelni, Jegellő.

- LEKELŐ - Szolnok - nehéz véső vas, a jég kilekelésére való; l. Jegellő (Hegykő).

- LEKELŐ - Tápé - l. Jegellő.

- LEKELŐ SZAKÓCZA, l. Szakócza.*

- LEKELŐ VAS, közönségesen csak lekelő.*

- LEKÖVELNI - Keszthely - a balatoni 40 öles horog inát nappal póták a vízszínén tartották; este kövekkel a fenékre sülyesztették, az az: lekövelték.

- LEKÖVELNI - Latorcza mentén - a hálót: nagyobb kővel nagyobb mélységbe ereszteni.

- LÉKVÁGÓ - Bodrogköz, jég alatt való halászat - l. Jegellő, Lekelő, Vekelő.

- LÉLEKVESZTŐ - Bodrogköz - l. Bödön.

- LELKESITI - Miskolczi Gáspár - s hím hal az ő magvával az elbocsátott ikrát = termékenyíti.

- LENGE - Kopácsi - l. Pelőcze.

- LENYAKALNI - Bódva - a halat, azaz: a szigonnyal a nyakszirt táján eltalálni s a víz fenekéhez mintegy leszegezni.

- LEPENY HAL - Ujfalvi-Szikszai XVI. sz. - Solea, Thymallus. Itt csak az utóbbi helyes, az előbbire reácsábította a "lepény", mert a Solea tengeri lapos keszegúszó hal.

- LEPÉNYHAL - Kenessey, H. O. - Thymallus vexillifer AG. A Szilágyságban. Tótúl "lipeň ". GALGÓCZI-nál megvan (1622); P. K. hibásan, Abramis brama L. Léva.

- LEPI - Szolnok - a tapogató, mikor nem vesszőből, hanem hálóból való.

- LEPŐ - Komárom - l. Tapogató.

- LEPŐ - a tapogatónak hálóból készűlt neme.*

- LERAGADT - Balaton-Füred - a kötél, mikor a jégre reáfagy.

- LESBE ÁLL - Miskolcz - a csuka, mikor közel a vízszínéhez veszteg áll; a német "Hecht mi Gelege".

- LESHÁLÓ - Algyő - islégből kötött, hosszú őrháló, l. Őrháló, Rácsháló.

- LESI - Berettyó-Ujfalu - l. Ághegyháló stb.

- LESŐ BAK - Máramaros - a halászszék vízfelőli végén az a rész, a melyre a halász az ághegyháló rúdját megtámasztja, hogy a hálót könnyen kiemelhesse.

- LESŐ (háló) - Bodrogköz - l. Billegháló, Villik, Villing.

- LESŐHÁLÓ, lesi helyett.*

- LESŐ HARCSA, Silurus Glanis L.*

- LÉSZA - Tápé, őshalászat - a magyar vejszének a szárnya; l. Lejsza.

- LÉSZA - Udvarhelymegye vizei - l. Bocskorvarsa.

- LETARTÁS - Komárom - az öreg v. piszkéshálónál a húzás vége felé, mikor már közel van az a hálórész, a melyben a hal megfogódzott, az ólmos ínat gondosan leszorítgatják, hogy a hal alatta ki ne bujhasson. A mester dolga, melyet rengeteg méltósággal a ballábbal s a szákra támaszkodva, végez.

- LESZÚRNI - Szeged - a fenékhorog karóját a partba; a halászregula szerint "a ki hamarább ér a helyre, az elveti a horgot, leszúrja a karót a partba: ott azután más nem vethet".

  811

- LEUCKART KESZEG, Abramis Leuckartii HECK.*

- LEZSÉR - l. Taknyos Lezsér.

- LOBBANTÓ - Bodrogköz - l. Tapogató. A Magyar Velenczén divóval talál.

- LÓGGA - H. O. - Squalius dobula HECK. Füle, Bárdocz.

- LÓGÓS - Velencze - vendégpara az öregháló felső inán. Jel, mely a jég alatt való halászatnál mutatja, mennyire kerűlt ki a háló. Rendesen hat lógós van, három-három a háló mindenik szárnyán.

- LÓPIÓCZA - Szeged - szerte divó halélés, vagyis csali, horogravaló.

- LÓSZERKÓ - Szeged - a nagyobb sirályok; halászmadarak.

- LOSZOS PISZTRÁNG - P. K. - Trutta Salar L. A nevet nyilván PETÉNYI csinálta, még pedig a Dunajecz mentén dívó "Losoš " kaptájára. Lásd Lazacz.

- LOSZSZOS - Szirmay Andr. - Trutta Salar L.

- LÓTETŰ - Komárom - tavaszkor használt csali (Gryllotalpa vulgaris); használata el van terjedve.

- LOVASBÁRKA - Budapest - lásd: Nyargalóbárka.

- LŐBŐ - H. O. - Alburnus lucidus HECK. Nyilván a német "Lauben" magyarosítása, Hegykő, Fertőtava.

- LÖK - Kuthy - "nagyot lök magán (a harcsa), de nem viczkándozik", nem egészen hű.

- LUKAS - Agárd - hurokalakú kötés a kihúzó kötél felehosszán - l. Bötök.

- LUSTA HAJÓ Balaton, őshalászat - lassú járású; a bödönről mondják, a mióta lapos fenekű járóműveket is használnak.

- LYÉK - Balaton - l. Lék.